Заман остап бендерҙары йоҡламай: улар мутлыҡ ҡылыуҙың яңы ысулдарын таба. Рәсәйҙең Башҡортостан буйынса Пенсия фонды түбәндәгеләр хаҡында иҫкәртә: мутлыҡ ҡылыусылар “страховка йыйылмаларын ҡайтарыу тураһында”ғы ялған мәғлүмәтле хаттар ебәрә башлаған. Шуға “Кире ҡайтарыуҙы рәсмиләштереү” тигән төймәгә берүк баҫа күрмәгеҙ. Таныш булмаған сайттарға банк карталары мәғлүмәттәрен бирмәгеҙ. Юғиһә мутлыҡ ҡылыусыларҙың “ҡармағы”на эләгеүегеҙ ихтимал.